ผมทำกิจกรรมทางเพศกับแฟนแต่ไม่ได้มีการสอดใส่อวัยวะเพศใดๆ ยกเว้นมีแค่การสอดใส่นิ้วมือเท่านั้น (ก่อนการสอดนิ้วจะล้างมือก่อนเสมอ) แต่ในขณะที่กำลังเปลี่ยนท่าทาง ตรงอวัยวะเพศของผมไปโดนอวัยวะเพศของแฟน หลังจากนั้นผมก็ใช้นิ้วสอดใส่ทำต่อไป อยากจะสอบถามถึงความเสี่ยงของการตั้งครรภ์ว่ามีโอกาสเสี่ยงมากไหมครับ แลพเมื่อสองวันที่ผ่านมาแฟนมีอาการตกขาวกับปวดท้องหน่วงๆและปวดบริเวณก้นกบ ตอนนี้เลยกังวลว่าท้องไหมครับ?
สวัสดีค่ะ การใช้นิ้วสอดใส่เข้าไปในช่องคลอด หากนิ้วมือไม่ได้มีการเปื้อนน้ำอสุจิ โอกาสที่จะตั้งครรภ์ก็ไม่ม่ค่ะ ส่วนการที่อวัยวะเพศชาย ไปสัมผัสโดนอวัยวะเพศหญิงภายนอก ก็ไม่ได้ทำให้เกิดการตั้งครรภ์ได้ค่ะ ดังนั้น อาการตกขาวและปวดท้องหน่วงๆ และปวดก้นกบที่เกิดขึ้นมา 2 วัน จึงไม่ใช่อาการของการตั้งครรภ์ แต่อาจเกิดจากสาเหตุ เช่น เป็นอาการก่อนการมีประจำเดือนมา มีการอักเสบติดเชื้อในมดลูก เป็นต้น ดังนั้น ควรสังเกตว่าหลังจากนี้จะมีประจำเดือนมาหรือไม่ หากประจำเดือนมา แล้วอาการต่างๆ หายไป ก็ถือว่าปกติดี แต่หากอาการเป็นต่อเนื่องนานหลายวัน แม้ประจำเดือนจะมาและหมดไปแล้ว หรือไม่มีประจำเดือนมา ก็ควรไปพบแพทย์เพื่อตรวจค่ะ